RATCH ปักหมุดลงทุนรฟฟ.พลังงานลมออสเตรเลีย 214MW พร้อม COD ก.ย.ปีหน้า
RATCH ปักหมุดลงทุนรฟฟ.พลังงานลมออสเตรเลีย 214MW พร้อม COD ก.ย.ปีหน้า
RATCH ปักหมุดลงทุนรฟฟ.พลังงานลมออสเตรเลีย 214MW พร้อม COD ก.ย.ปีหน้า
26 ก.ค. 2562

บริษัท ราช กรุ๊ป จำกัด (มหาชน) หรือ RATCH แจ้งว่า RATCH-Australia Corporation Pty Ltd (RAC) บริษัทย่อยทางอ้อมที่บริษัทถือหุ้นทั้งจำนวนได้เข้าลงทุนในโครงการโรงไฟฟ้าพลังงานลม Yandin ขนาดกำลังผลิต 214 เมกะวัตต์ รัฐเวสเทิร์น ออสเตรเลีย เครือรัฐออสเตรเลีย (โครงการ)
ทั้งนี้ RAC เข้าซื้อหุ้น 70% ใน Yandin WF Holding Pty Ltd จาก Renewable Energy Investment Fund Pty Ltd (REIF) ซึ่งเป็นบริษัทย่อยของ Alinta Energy Pty Ltd (Alinta) และซื้อหน่วยลงทุน 70% ใน Yandin WF Holding Unit Trust จาก Renewable Energy Investment Fund Unit Trust คิดเป็นเงินลงทุนประมาณ 53.31 ล้านเหรียญออสเตรเลีย ทั้งนี้ ได้ลงนามในสัญญาซื้อขายหุ้นและหน่วยลงทุนเรียบร้อยแล้วเมื่อวันที่ 26 ก.ค.62 (REIF ยังคงสัดส่วนการลงทุน 30% ในโครงการฯ)
โดยโครงการดังกล่าวตั้งอยู่ในพื้นที่เขตเมือง Dandaragan อยู่ห่างจากตอนเหนือของเมืองเพิร์ทเป็นระยะทางประมาณ 150 กิโลเมตร ในรัฐเวสเทิร์นออสเตรเลีย เครือรัฐออสเตรเลีย ขณะนี้โครงการฯได้เริ่มดำเนินงานก่อสร้างแล้ว รวมทั้งได้ลงนามสัญญาเงินกู้จำนวน 364 ล้านเหรียญออสเตรเลียกับสถาบันการเงินเมื่อวันที่ 15 ก.ค.62 และกำหนดเดินเครื่องเชิงพาณิชย์ภายในเดือนก.ย.63 โดยมีสัญญาซื้อขายไฟฟ้าระยะยาว 15 ปีกับ Alinta Sales Pty Ltd ซึ่งเป็นบริษัทย่อยของ Alinta
 